Diari Oficial de la Generalitat Valenciana


Sumari del DOGV 6729, del 07-03-2012 (2012/2301)

RESOLUCIÓ de 24 de febrer de 2012, del secretari autonòmic de Cultura i Esport i vicepresident del Consell Valencià de l'Esport, per la qual es convoca el Programa de Formació Permanent per a 2012.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6729

Data del DOGV
:   07-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2301


Data del document
:   24-02-2012

Organisme emissor
:   Consell Valencià de l'Esport

Tipus de document
:   Resolució

Descriptors 

:   * Consell Valencià de l'Esport

RESOLUCIÓ de 24 de febrer de 2012, del secretari autonòmic de Cultura i Esport i vicepresident del Consell Valencià de l'Esport, per la qual es convoca el Programa de Formació Permanent per a 2012. [2012/2301]
L'article 2, apartat 13, de la Llei 2/2011, de 22 de març, de la Generalitat, de l'Esport i de l'Activitat Física de la Comunitat Valenciana, establix entre els seus principis rectors «la formació i investigació en l'esport i ciències relacionades». L'article 8, apartat q), de la mateixa llei establix que el Consell Valencià de l'Esport haurà de «promoure i impulsar, a través de l'Escola de l'Esport, en col·laboració amb les universitats i d'altres entitats, la investigació en ciències de l'activitat física i l'esport». L'article 51 de l'esmentada Llei, entre les funcions de l'Escola de l'Esport del Consell Valencià de l'Esport, establix, en l'apartat c): «organitzar, en col·laboració amb les federacions esportives de la Comunitat Valenciana, cursos d'entrenadors i cursos d'actualització i formació contínua», i en l'apartat f): «promoure la investigació en ciències de l'activitat física i l'esport».
El Decret 170/2006, de 17 de novembre, del Consell, pel qual s'aproven els estatuts del Consell Valencià de l'Esport, assigna a esta entitat, entre d'altres, la funció de fomentar la investigació, la formació i la divulgació de les ciències de l'activitat física i l'esport.
Amb l'objecte de complir les funcions que, en matèria de formació esportiva, competixen al Consell Valencià de l'Esport, a través de l'Escola de l'Esport, segons establix l'articulat mencionat de la Llei 2/2011, de 22 de març, de la Generalitat, de l'Esport i de l'Activitat Física de la Comunitat Valenciana, es fa la present convocatòria per a contribuir i fomentar el continu perfeccionament i actualització dels entrenadors i tècnics esportius, i també la resta de professionals que exercixen la seua funció dins de l'àmbit de l'esport i de l'activitat física a la nostra Comunitat.
En virtut de les competències que m'atribuïx la Llei 3/2006, de 12 de maig, de la Generalitat, de Creació del Consell Valencià de l'Esport, resolc:
Primer
Convocar el Programa de Formació Permanent 2012 del Consell Valencià de l'Esport, compost per un total de tres jornades, tres cursos i un taller formatiu relatius a l'àmbit de l'esport i de l'activitat física a la Comunitat Valenciana, d'acord amb les característiques particulars que, per a cada un d'ells, s'hi establixen en l'annex I d'esta resolució.
Segon
Aprovar les bases per les quals es regula el Programa de Formació Permanent 2012 del Consell Valencià de l'Esport, que s'establixen en l'annex II i annex III d'esta resolució.
Tercer
El finançament d'estes activitats es farà amb càrrec al capítol II dels pressupostos del Consell Valencià de l'Esport per a 2012.
Contra la present resolució, que no posa fi a la via administrativa, es podrà interposar recurs d'alçada davant de la presidenta del Consell Valencià de l'Esport en el termini d'un mes comptador a partir de l'endemà de la seua notificació, de conformitat amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,
València, 24 de febrer de 2012.- El secretari autonòmic de Cultura i Esport i vicepresident del Consell Valencià de l'Esport: Rafael Ripoll Navarro.
ANNEX I
Programa de Formació Permanent 2012 -
Consell valencià de l'Esport
Jornades, tallers i cursos
Nom de l'activitat: JORNADA FÒRUM SOBRE FEDERACIONS ESPORTIVES.
Àrea temàtica: gestió esportiva.
Tipus d'activitat: jornada de set hores de duració.
Lloc de celebració: Conselleria de Turisme, Cultura i Esport. València.
Data: 1 de març de 2012.
Codi: PF/DTE/2012-1.
Places: 60.
Inscripció: federacions esportives de la Comunitat Valenciana, segons l'aforament.
Col·laboren: Consell Superior d'Esports - Broseta Abogados.
Nom de l'activitat: TALLER DE REANIMACIÓ CARDIOPULMONAR I ÚS DEL DESFIBRIL·LADOR AUTOMÀTIC.
Àrea temàtica: primers auxilis.
Tipus d'activitat: taller de dos hores de duració.
Lloc de celebració: Facultat de Ciències de l'Activitat Física i l'Esport de València.
Data: 29 de març de 2012.
Codi: PF/DTE/2012-2.
Places: 25.
Inscripció: gratuïta
Col·labora: Universitat de València. Facultat de Ciències de l'Activitat Física i Esport.
Nom de l'activitat: JORNADA SOBRE CENTRES EDUCATIUS PROMOTORS DE L'ACTIVITAT FÍSICA I L'ESPORT.
Àrea temàtica: activitat física i esportiva.
Tipus d'activitat: taller de quatre hores de duració.
Lloc de celebració: València.
Data: per determinar.
Codi: PF/DTE/2012-3.
Places: 50.
Inscripció: 20 euros, inscripció general; 17 euros, esportistes d'elit A o B; 10 euros, assistents que siguen membres de família nombrosa o titulars de la Targeta Esportiva.
Col·labora: Consell Valencià de l'Esport.
Nom de l'activitat: JORNADA D'INTRODUCCIÓ AL COLPBOL.
Àrea temàtica: activitat física i esportiva.
Tipus d'activitat: jornada de huit hores de duració.
Lloc de celebració: València.
Data: 19 i 20 d'octubre de 2012.
Codi: PF/DTE/2012-4.
Places: 50.
Inscripció: 20 euros, inscripció general; 17 euros, esportistes d'elit A o B; 10 euros, assistents que siguen membres de família nombrosa o titulars de la Targeta Esportiva.
Col·labora: Associació de Colpbol.
Nom de l'activitat: CURS SOBRE KINANTROPOMETRIA, ALIMENTACIÓ I LESIONS ESPORTIVES.
Àrea temàtica: entrenament esportiu.
Tipus d'activitat: curs de deu hores de duració.
Lloc de celebració: València.
Dates: 26 i 27 abril de 2012.
Codi: PF/DTE/2012-5.
Places: 30.
Inscripció: 20 euros, inscripció general; 10 euros, esportistes d'elit A o B; 17 euros, assistents que siguen membres de família nombrosa o titulars de la Targeta Esportiva.
Col·laboren: Fundació Lluís Alcanyís de la CV - Universitat de València.
Nom de l'activitat: CURS D'ÀRBITRE COL·LABORADOR D'HANDBOL.
Àrea temàtica: activitat física i esportiva.
Tipus d'activitat: curs de 30 hores de duració, amb 15 hores de pràctiques d'arbitratges remunerades.
Data i lloc de celebració: De l'1 al 31 d'octubre de 2012.
- València: Codi: PF/DTE/2012-6.
Places: 30.
Inscripció: 30 euros, inscripció general; 15 euros, esportistes d'elit A o B; 25,5 euros, assistents que siguen membres de família nombrosa o titulars de la Targeta Esportiva.
Col·labora: Federació d'Handbol de la Comunitat Valenciana.
Nom de l'activitat: CURS EN LÍNIA SOBRE AJUDES ERGOGÈNIQUES NUTRICIONALS.
Àrea temàtica: activitat física i esportiva.
Tipus d'activitat: curs en línia de deu hores de duració.
Lloc de celebració: per mitjà d'aula virtual.
Data: octubre de 2012.
Codi: PF/DTE/2012-7.
Places: 60.
Inscripció: 20 euros, inscripció general; 17 euros, esportistes d'elit A o B; 10 euros, assistents que siguen membres de família nombrosa o titulars de la Targeta Esportiva.
Col·laboren: Fundació Lluís Alcanyís - Universitat de València.
Entitats que col·laboren en el desenrotllament de les diferents activitats formatives: Facultat de Ciències de l'Activitat Física i l'Esport, Federació d'Handbol de la Comunitat Valenciana, Universitat de València, Fundació Universitat Empresa-ADEIT, Fundació Lluís Alcanyís de la CV, Consell Superior d'Esports, Broseta Abogados, Associació de Colpbol.
ANNEX II
Bases reguladores del Programa de Formació Permanent del Consell Valencià de l'Esport 2012
Primera. Inscripció. Condicions generals
La inscripció en el present programa es formalitzarà per Internet, a través de pàgina del Consell Valencià de l'Esport (), o presentant el formulari que figura com a annex III de la present resolució. En el cas de les activitats amb preu d'inscripció, les persones interessades, a més, hauran d'abonar-ne l'import i presentar el justificant de l'ingrés bancari en el Consell Valencià de l'Esport dins dels tres dies posteriors a la rebuda de la confirmació d'admissió a l'activitat. Els col·lectius amb preu reduït hauran d'aportar el justificant de l'ingrés, que haurà d'anar acompanyat del document que acredite la condició de família nombrosa, la possessió de la Targeta Esportiva o la inclusió en la llista d'esportistes d'elit A o B de la Comunitat Valenciana, on es constate la identitat de la persona que s'hi inscriu.
L'ingrés de la quota s'haurà de fer en el número de compte de La Caixa: 2100 2965-91-0200101399. Qualsevol altre gasto que genere l'assistència i la participació en les diferents activitats formatives serà a càrrec de cada participant.
Segona. Quotes d'assistents i criteris de selecció
Per a cada activitat s'establix una quota obert de places que es correspon amb les places convocades per la present resolució i arreplegues en l'annex I. El Consell Valencià de l'Esport podrà suspendre o anul·lar una activitat formativa per raons organitzatives justificades i/o quan la inscripció en una activitat no supere el 50% de les places oferides.
La cobertura de les places per part de les persones inscrites es farà en funció dels requisits establits per a cada tipus d'activitat, amb els criteris següents:
- Amb caràcter general, per orde de recepció de les sol·licituds, sempre a partir del termini de sol·licitud establit per a cada activitat.
- En el cas d'haver sigut admés/a en una o diverses activitats formatives de la present o anteriors convocatòries sense haver assistit, estes s'atendran en últim lloc.
- Atés el caràcter de cada activitat, la disponibilitat de la instal·lació, i també l'especial interés que puga tindre per a un determinat col·lectiu, s'establirà en cada cas una quota addicional de places que es cobriran per invitació. Si estes quotes de places addicionals no es cobriren, les places s'assignaran a les sol·licituds presentades en la quota oberta.
Per a les activitats amb preu d'inscripció serà necessari que, després d'haver fet l'ingrés de la quota del curs, se n'entregue el justificant de pagament dins del termini estipulat en la base tercera.
Tercera. Termini i presentació de les sol·licituds d'inscripció
1. Els butlletins d'inscripció, degudament emplenats, segons el model adjuntat com a annex III, es presentaran o trametran per correu o per fax als centres administratius següents, en els quals també estarà disponible el model annex III:
Consell Valencià de l'Esport. Servici de l'Esport d'Elit, Alt Rendiment i Formació Esportiva
C/ Professor Beltrán Báguena, 5, 3a - 46853 València. Tel. 650 698 983 - 046 613 078 - Fax. 050 508 983.
Delegació Territorial d'Alacant del Consell Valencià de l'Esport
C/ Jaime Segarra, 6 entl. - 03927 Alacant. Tel. 996 336 402 - Fax 842 565 324.
Delegació Territorial de Castelló del Consell Valencià de l'Esport
Av. del Mar, 23 - 12922 Castelló de la Plana. Tel. 055 936 913 - Fax 071 749 540.
Delegació Territorial de València del Consell Valencià de l'Esport
C/ Avellanes, 14, 2a planta - 46554 València. Tel. 359 947 882 - Fax 077 964 774.
La inscripció també es podrà fer directament a través de la web del Consell Valencià de l'Esport (), en l'apartat «Formació d'àmbit esportiu», emplenant els camps del full d'inscripció en línia.
2. El termini de presentació de sol·licituds d'inscripció s'obrirà 30 dies abans de la data de realització de l'activitat. Per a les activitats gratuïtes, es tancarà cinc dies abans del començament i, per a les activitats amb preu d'inscripció, es tancarà 10 dies abans. En cas de caure en dissabte, diumenge o festiu, s'entendrà el dia hàbil següent.
3. Per a les activitats amb preu d'inscripció, les persones inscrites que resulten preadmeses tindran un termini de tres dies per a abonar l'import mitjançant ingrés o transferència, a què es referix la base primera, i presentar el justificant en el Consell Valencià de l'Esport, per a confirmar la seua inscripció, amb 10 dies d'antelació a l'inici de l'activitat. El dit justificant d'ingrés haurà d'anar acompanyat del document que acredite la condició de família nombrosa, la possessió de la Targeta Esportiva o la inclusió en la llista d'esportistes d'elit A o B, en què aparega la persona inscrita.
4. El Consell Valencià de l'Esport, a través del Servici de l'Esport d'Elit, Alt Rendiment i Formació esportiva, exposarà la llista de persones inscrites/admeses en les diferents activitats en la seua pàgina web (), en l'apartat «Formació d'àmbit esportiu», i seran les persones interessades les que hauran d'assegurar-se de la seua admissió definitiva. Igualment s'exposaran en la web del Consell Valencià de l'Esport aquelles activitats que, per motius organitzatius, no es celebraren.
Quarta. Certificats
1. Una vegada finalitzada l'activitat formativa, la delegació territorial o el servici responsable del seu desenrotllament, s'estendrà acta d'assistents i, si és el cas, acta d'aptes o de qualificacions, segons la característica de l'activitat, i es trametrà al Servici de l'Esport d'Elit, Alt Rendiment i Formació esportiva durant els 10 dies posteriors.
2. El Consell Valencià de l'Esport expedirà certificat d'assistència a aquelles persones que cobrisquen almenys el 80% del període lectiu de l'activitat.
3. L'alumnat que participe i supere activitats formatives del present programa per 20 o més hores, d'acord amb el que establixen els punts 1 i 2, al final del programa podrà sol·licitar un certificat d'assistència conjunt pel total d'hores.
4. El Consell Valencià de l'Esport articularà els mètodes de control d'assistència que considere convenients.
Quinta. Òrgan gestor
El Servici de l'Esport d'Elit, Alt Rendiment i Formació esportiva serà l'encarregat d'aplicar les presents bases, i també d'adoptar, en els casos no previstos, aquelles mesures que s'estimen necessàries per al satisfactori desenrotllament del present programa.
ANNEX III / ANEXO III